Darrell Bradley
Darrell Bradley (* 1979) is en Politiker ut Belize (UDP).

Bradley is verheiraadt mit Julie-Ann Ellis Bradley.

He hett an de Saint Louis University en Bachelor of Arts in Soziologie un Internatschonale Studien un en Master of Arts in Verwaltungswetenschoppen maakt un an de University of the West Indies in Cave Hill (Barbados) Juristeree studeert, wat he mit en Bachelor of Law afslaten hett. Tosätzlich hett he an de Norman Manley Law School in Mona (Jamaika) dat Certificate of Legal Education kregen. He is Avkaat un weer von Februar 2011 bet Februar 2012 Viez-Präsident von de Belize Bar Association (Avkatenvereen von Belize). 2008 bet 2012 weer he ok in’n Vörstand von de Zentraalbank von Belize.

Bradley weer von’n 7. März 2012 bet 9. März 2018 Börgermeester von Belize-Stadt.

Bi de Parlamentswahl in Belize 2015 weer he Kannedaat för de UDP in’n Wahlkreis Karibische Küst un hett de Wahl mit 48,60 % von de Stimmen gegen Kareem Musa von de PUP verloren.

An’n 26. Juni 2019 is he as Nafolger von Lee Mark Chang Präsident von’n Senaat worrn.

Mann
Politiker (Belize)
Börger von Belize
Maat von de United Democratic Party (Belize)
Maat von dat Repräsentantenhuus (Belize)
Senater (Belize)
Boren 1979
Börgermeester (Belize)